**Picături de fragi**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Săruturi înfierbântate

Ne respiră dragostea,

Buzele înfometate

Nu vor locului să stea!

Când uşoare, când strivite

Prin a amorului cătare,

Regăsite, potrivite

Într-o dulce-mbrățișare...

Fulgii parcă-s de poveste

Aşezați pe buzele-ți dragi,

Strălucind îmi dau de veste:

Să le sărut cât încă-s fragi...

Și le sărut și nu mă satur,

De-a lor miere-mbătătoare!

Vapez clipa dintr-un abur

Prin amintiri nemuritoare...

10.11.2016